Spre deosebire de alți ani când stătea acasă alături de soțul ei, Oana Zăvoranu a decis să petreacă acum într-un loc inedit Paștele. Vedeta, Alex Ashraf și prietenii lor au mers în Maramureș, unde Oana Zăvoranu a fost impresionată de tot ce a descoperit acolo.
Oana Zăvoranu: „Vacanța de Paște pe care am petrecut-o în minunatul Maramureș”
Pe Instagram, Oana a postat un clip video din curtea pensiunii unde a fost cazată. A stat într-o cazare tradițională, cu multe foișoare afară. „Dragostea, Familia, Sănătatea, Casa, Afacerea serioasă, și puținii, foarte puținii prieteni, dar buni și calitativi, care te iubesc cu adevărat și îți sunt alături la bine și la greu 🙏
Care te îndeamnă să te relaxezi, care te duc în vacanță în locuri minunate că să îți încarci bateriile că să te întorci acasă plin de putere și idei constructive. Așa am făcut noi și puținii prieteni pe care îi avem, în mini vacanța de Paște pe care am petrecut-o în minunatul Maramureș atât de drag inimii mele ♥️
Maramureș plai frumos, mi-ai înseninat zilele, mi-ai adus în preajma oameni frumoși, curați, cu frică de Dumnezeu, cu tradiții minunate încă păstrate, m-ai învățat cât de bună e o gură de ‘horincă 😂…m-ai învățat să ‘horesc ‘ că la Maramu și m-ai făcut să înțeleg că aici e o parte de țară încă nemurdarită de timpurile grele pe care le traversăm cu toții”, a scris ea.
„Peisaje superbe, gospodării superbe, oameni foarte frumoși”
Ulterior, pentru Spynews, Oana Zăvoranu a dezvăluit tot ce a impresionat-o la Paștele în Maramureș. „Acum a fost foarte frumos. Un peisaj superb, oameni mișto rău de tot, molcomi, liniștiți. Mâncare, nenorocire. Nu ai idee din ce să alegi, și horinca aia frate…(…)
Oamenii se distrează, dansează hora. Horincesc și horesc, ca să zic așa. Nu vreți să știți, în noaptea de Înviere toți îmbrăcați în costume tradiționale, ceva deosebit, de o smerenie, de-o curățenie sufletească și când vorbim de Dumnezeu, e Dumnezeu și atât.”, a spus ea.
Și a continuat: „Am ajuns acolo prin niște prieteni buni care sunt chiar de loc de acolo și ne-au spus să mergem câteva zile să ieșim din București și să mergem să vedem cum e acolo la ei în Maramureș ce aer și ce atmosferă.(…) Peisaje superbe, gospodării superbe, oameni foarte frumoși oameni foarte gospodari, veseli. Nu am văzut pe niciunul trist”.